Na temelju članka 19. stavak (1) i članka 20., a u svezi s člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10 i 40/12 i 93/17), Agencija za državnu službu Bosne i Hercegovine, u ime Visokog sudbenog i tužiteljskog vijeća BiH, raspisuje

**INTERNI NATJEČAJ**

**za popunu djelatnog mjesta državnog službenika u Tajništvu**

**Visokog sudbenog i tužiteljskog vijeća Bosne i Hercegovine**

**1/01 Stručni savjetnik za projekte i upravljanje kvalitetom**

**1/01 Stručni savjetnik za projekte i upravljanje kvalitetom**

**Svrha radnog mjesta:** Osigurati ažurne i pravovremene analize, izvješća, mišljenja i druge dokumente i učinkovitu i efektivnu administrativnu i tehničku potporu ravnatelju Sekretarijata i VSTV-u BiH u osiguranju neovisnog, nepristranog i profesionalnog pravosuđa u BiH.

**Opis poslova i radnih zadaća:** Savjetuje ravnatelja i zamjenika o strateškim pitanjima neophodnim za postizanje radnih ciljeva; Koordinira proces identificiranja i pripreme donatorskih projekata; Koordinira i vodi procese programiranja predpristupne pomoći Europske unije unutar VSTV-a BiH; Koordinira provedbu aktivnosti koje se odnose na europske integracije te procese pridruživanja EU kao i ostalih pitanja od značaja za rad ravnatelja i zamjenika ravnatelja; Koordinira pripremu informacija i podataka na razini Tajništva za potrebe predsjednika / Predsjedništva; Održava kontinuiranu komunikaciju sa postojećim i potencijalnim donatorima; Učestvuje u procesu monitoringa i evaluacije donatorskih projekata sukladno utvrđenim ciljevima i rokovima, te nadzire pripremu izvješća za donatore i druge ključne aktere; Prikuplja informacije o provedbi projekata, identificira rizike i daje prijedloge za njihovo prevazilaženje ravnatelju Tajništva; Inicira i unapređuje koordinaciju između projekata koje implementira VSTV-u BiH i unutarnjih organizacionih jedinica u okviru VSTV-a BiH kroz sve faze upravljanja projektnim ciklusom; Inicira i unapređuje koordinaciju između VSTV-a BiH i institucija koje implementiraju projekte koji se dijelom ili u potpunosti implementiraju u ili za pravosuđe BiH; Inicira i koordinira proces upravljanja kvalitete u okviru VSTV-a BiH; Predlaže alate i metodologiju za upravljanje kvalitetom u okviru VSTV-a BiH; Koordinira proces provođenja samoprocjene i izrade plana unapređenja u suradnji sa rukovodiocima UOJ; Prati implementiranje planova i izvješćuje; Organizira i održava educiranja iz oblasti upravljanja kvalitetom; Obavlja i druge poslove i zadaće po nalogu nadređenog sukladno radnom mjestu, svrsi i razini odgovornosti.

**Posebni uvjeti:** VSS ekonomski fakultet, fakultet društvenog, humanističkog, prirodoslovnog ili tehničkog smjera, ili ekvivalent Bolonjskog sustava studiranja sa najmanje 240 ECTS; Najmanje tri (3) godine radnog iskustva na istim ili sličnim poslovima; Osnovno znanje i razumijevanje nadležnosti VSTV-a BiH i rada Tajništva; Osnovno znanje i razumijevanje pravosudnog sustava u BiH; Napredno znanje engleskog jezika; Napredno znanje iz evaluacije projekata; Srednje poznavanje upravljanja donatorskim projektima – poželjno; Napredna korisnička razina u korištenju računara, e-maila i obrade teksta; napredna korisnička razina multi-medijskih prezentacija, izrade i korištenja tabelarnih prikaza i korištenja web stranica; napredna korisnička razina u izradi i korištenju baza podataka i korištenja digitalnih alata za obradu slike; Poznavanje paketa za statističku obradu podataka.

Potrebne prioritetne kompetencije:Profesionalni razvoj i integritet; inicijativa, promjene, rješavanje problema; timski rad; komunikacija; osobna djelotvornost i usmjerenost ka rezultatu.

**Status:** državni službenik na položaju stručnog savjetnika.

**Broj izvršitelja:** jedan (1) izvršitelj.

***Na ovaj oglas mogu se prijaviti samo lica zaposlena kao državni službenici u Visokom sudskom i tužilačkom vijeću Bosne i Hercegovine.***

***Napomena za sve kandidate:***

* Povjerenstvo za izbor bira kandidate na temelju podataka iz prijave, kao i znanja i sposobnosti pokazanih na stručnom ispitu koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Izbor kandidata po ovom internom oglasu vršit će se u skladu sa lex specialis procedurom.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, sukladno članku 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do momenta preuzimanja dužnosti na oglašeno radno mjesto, u suprotnom skida se sa liste uspješnih kandidata.
* Za sprovođenje konkursne procedure po ovom Internom oglasu formirat će se jedno (1) Povjerenstvo za izbor.

**Potrebni dokumenti:**

**I Ovjereni preslik:**

* sveučilišne diplome (nostrificirane diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplomi za kandidate koji su visoko obrazovanje stekli po Bolonjskom sustavu; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=5702%3Ainterni-oglas-za-popunjavanje-radnih-mjesta-dravnih-slubenika-u-ministarstvu-vanjske-trgovine-i-ekonomskih-odnosa-bosne-i-hercegovine&catid=42%3Akonkursi-u-postupku&Itemid=62&lang=bs#RI);
* uvjerenja/potvrde/certifikata o traženoj razini znanja engleskog jezika - napredna razina znanja engleskog jezika (odgovara razini C1/C2 zajedničkog evropskog referentnog okvira),
* dokaza o traženoj razini znanja rada na računalu:

**II Svojeručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: www.ads.gov.ba. Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

**Obratiti pozornost na sljedeća dokumenta koja ne treba dostavljati, jer ista ne mogu služiti kao valjan dokaz:**

* Uvjerenje o diplomiranju starije od godinu dana. Sveučilišne diplome akademskog zvanja magistra ili ekvivalenta, akademskog zvanja doktora ili ekvivalenta ili dr. slične diplome, ukoliko iste nisu eventualno tražene u posebnim uvjetima teksta natječaja. Iste ne mogu dokazati stečeno zvanje završenog dodiplomskog (osnovnog) studija. Ne dostavljati sveučilišnu diplomu bez dodatka diplomi ukoliko je visoka naobrazba stečena po Bolonjskom sustavu studiranja.
* U pogledu dokazivanja državljanstva i starosne dobi ne treba dostavljati kopiju osobne iskaznice, obavijest da je uveden u evidenciju prebivališta – boravišta sa osobnim podacima (obrazac prijava/odjava), nevažeće uvjerenje o državljanstvu, odnosno, uvjerenje starije od šest mjeseci od dana izdavanja od strane nadležnog organa.
* U pogledu dokazivanja stručnog upravnog ispita odnosno javnog ispita ne dostavljati uvjerenja stručnih ispita u okviru drugih struka, uvjerenja o položenom ispitu za sudiju za prekršaje i sl.
* U pogledu radnog iskustva ne dostavljati: radnu knjižicu jer ista ne može dokazati nijedan oblik radnog iskustva, može dokazati samo radni staž. Potvrde/uvjerenja kojima se dokazuje radni staž, također neće biti uzete u razmatranje, jer radni staž predstavlja samo vrijeme koje zaposlenik provede u radnom odnosu, isti ne može dokazati o kojoj vrsti radnog iskustva je riječ; ugovor o radu, ugovor o obavljanju privremenih i povremenih poslova, ugovor o djelu i dr. ugovore; rješenje ili odluku o zasnivanju/prestanku radnog odnosa - isti dokazuju samo početak/prestanak radnog angažmana i naziv radnog mjesta, ne i kontinuitet istog; sporazum, preporuke ili druge slične isprave ukoliko ne sadrže sve elemente potvrde/uvjerenja, uvjerenja izdata od strane nadležnog zavoda/fonda za PIO/MIO o podacima registriranim u matičnoj evidenciji bez potvrde nadležnog zavoda/fonda za PIO/MIO gdje je navedena i razjašnjena šifra zanimanja. Također, ne dostavljati dokumenta koja ne sadrže elemente potvrde ili uvjerenja, odnosno dokumenta u kojima nije decidno navedeno sljedeće: temeljne generalije, vrsta školske spreme u okviru radnog mjesta tj. stručna sprema predviđena za konkretno radno mjesto, naziv radnog mjesta, preciziran period radnog angažiranja, te ostalim relevantnim podacima za dokazivanje tražene vrste radnog iskustva.
* U pogledu dokazivanja razine znanja stranog jezika ili rada na računalu, ne dostavljati potvrdu ili uvjerenje poslodavca gdje je lice bilo u radnom odnosu, kojom poslodavac potvrđuje znanje stranog jezika ili rada na računalu, jer isti nije registriran za obavljanje te djelatnosti, te takvi dokazi nisu valjani. Ne dostavljati svjedodžbe o završenim razredima srednje škole.
* Nepotpisan, nepopunjen, ispravljen ili izmijenjen prijavni obrazac.

Za dodatne informacije, u pogledu potrebne dokumentacije, kandidati se upućuju na službenu internet stranicu Agencije za državnu službu BiH (www.ads.gov.ba), link Konkursi/Stop greškama u prijavama.

Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br. 62/10, 30/14 i 38/17) i Pravilnika o karakteru i sadržaju javnoga konkursa za popunjavanje radnih mjesta državnih službenika u Visokom sudbenom i tužteljskom vijeću Bosne i Hercegovine („Službeni glasnik BiH“, broj 13/17 i 53/19), čiji je sastavni dio Okvir kompetencija.

Sve tražene dokumente treba dostaviti najkasnije do **18.03.2021. godine** putem poštanske službe preporučenom pošiljkom na adresu:

**Visoko sudbeno i tužiteljsko vijeće Bosne i Hercegovine**

**,,lnterni natječaj za popunu djelatnog mjesta državnog službenika u Visokom sudbenom i tužiteljskom vijeću Bosne i Hercegovine"**

**Kraljice Jelene 88., 71000 Sarajevo**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, nepravodobne i neuredne prijave, prijave kandidata koji ne ispunjavaju uvjete ovog natječaja, kao i preslike tražene dokumentacije koje nisu ovjerene, neće se uzimati u razmatranje.